પણ જ્યારે હું સિવિલ સર્વીસની પરિક્ષાની તૈયારી કરતી હતી ત્યારે અમારે અમારી કુળ દેવીના દર્શને જવાનું થયું ત્યારે હું માસીક ધર્મમાં હતી. મારા પરિવારના સભ્યો તે અંગે જાણતા હતા. મારે મંદિરમાં જવું હતું પણ તે માટે મારે ઘણી મહેનત કરવી પડી હતી. હું આ સ્થિતિમાં મંદિરમાં જઈશ તો સિવિલ સર્વીસમાં નાપાસ થઈશ તેવું પણ મને કોઈએ કહ્યું હતું, પણ મેં કહ્યું મારી કુળ દેવી મારી માતા છે. હું જેવી છું તેવી તેની છું અને હું તેને મળવા જઈશ અને હું મંદિરમાં ગઈ હતી અને પરિક્ષામાં પણ પાસ થઈ હતી, પણ હું માસીક ધર્મ વખતે મંદિરમાં ગઈ હતી તે જાહેર કરતા મારે દસ ગણી સુધી હિંમત એકઠી કરવી પડી હતી.